text: Levende mink stjålet på to minkfarme
  15 marts 2012 kl. 09.10
  To minkfarme i Løgumkloster og Grindsted fik stjålet omkring 100 levende mink på hver farm.En stribe indbrud siden nytår tyder på, at minktyvene ikke kun går efter skind, men også levende mink.
  Siden nytår har der været 10 indbrud på minkfarme.De mange indbrud tyder på en ny tendens, hvor indbrudstyvene ikke kun stjæler mink i højsæsonen november og december, hvor minkene normalt pelses, men også andre dele af året.
  
  Hanner
  Størstedelen af de stjålne mink er hanner, da de har den største pels. Tyverierne kan påvirke avlen af nye mink på farmene. 
  Formanden for Dansk Pelsdyravlere, Tage Pedersen, Sole gruppen, Hedensted, siger dog til P4 Trekanten, at det beskedne antal stjålne mink nok ikke vil få den store betydning for avlen.
  
  Blod fundet på farmene
  Der er fundet blod på farmene, men det vides endnu ikke om tyvene har slået minkene ihjel i forbindelse med indbrudene. 
  De to indbrud foregik henholdsvis natten til tirsdag og tirsdag formiddag.
  